**3Η ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΚΙΝΗΤΙΚΟΤΗΤΑ ΠΡΟΣΩΠΙΚΟΥ ΓΙΑ ΔΙΔΑΣΚΑΛΙΑ & ΕΠΙΜΟΡΦΩΣΗ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ICM ERASMUS+/ΧΩΡΕΣ ΕΚΤΟΣ ΕΥΡΩΠΑÏΚΗΣ ΕΝΩΣΗΣ (CALL 2024)**

Από το Γραφείο Διεθνών Σχέσεων του ΕΛΜΕΠΑ ανακοινώνεται Πρόσκληση **Εκδήλωσης Ενδιαφέροντος**  στο πλαίσιο του Προγράμματος ICM **Erasmus+/Χώρες εκτός ΕΕ (CALL 2024).**

H κινητικότητα αφορά τη μετακίνηση προσωπικού σε συνεργαζόμενo Α.Ε.Ι. της Κίνας, και ειδικότερα στο Ningbo University, τη **Διδασκαλία (STA) ή την Επιμόρφωση (STT), λόγω της έκτακτης πρόσκλησης που έλαβε το ΕΛΜΕΠΑ για συμμετοχή στις εργασίες έναρξης της ερευνητικής συνεργασίας του Ελληνικού Μεσογειακού Πανεπιστημίου με το Ningbo University, στα πλαίσια του νεοϊδρυθέντος Sino-Greek Research Institute on Tourism. Η συμφωνία για το ερευνητικό ινστιτούτο εγκρίθηκε μόλις τον Ιούλιο 2025 από τις Πρυτανικές Αρχές των δύο πανεπιστημίων.**

H μετακίνηση θα πρέπει να υλοποιηθεί έως 30 Σεπτεμβρίου 2025.

**ΠΡΟŸΠΟΘΕΣΕΙΣ ΣΥΜΜΕΤΟΧΗΣ**

Ο ενδιαφερόμενος πρέπει να εργάζεται στο ΕΛΜΕΠΑ είτε ως Προσωπικό (μόνιμοι υπάλληλοι ή υπάλληλοι ιδιωτικού δικαίου αορίστου χρόνου ή υπάλληλοι ιδιωτικού δικαίου ορισμένου χρόνου με σύμβαση εργασίας ενεργή και κατά την υποβολή της αίτησής τους και κατά τη διάρκεια της κινητικότητάς τους), μέλη Ε.Τ.Ε.Π. είτε ως Διδακτικό Προσωπικό (μέλη ΔΕΠ, ΕΕΔΙΠ, ΕΕΠ).

**ΚΡΙΤΗΡΙΑ ΑΞΙΟΛΟΓΗΣΗΣ**

1**. Προηγούμενη συμμετοχή σε δραστηριότητα κινητικότητας**: υπολογίζεται η χρονική απόσταση από το έτος τελευταίας συμμετοχής στο πρόγραμμα x 2 μόρια ανά έτος, όριο η δεκαετία, με μέγιστο τα 20 μόρια σε όποιον δεν συμμετείχε στο πρόγραμμα την τελευταία δεκαετία: έως 20 μόρια (το μέγιστο).

2. **Γλωσσομάθεια**: γνώση της Αγγλικής γλώσσας ή της γλώσσας της χώρας υποδοχής ή της γλώσσας εργασίας (διαπιστώνεται με κατάθεση διπλώματος ξένων γλωσσών από τις κατά νόμο πιστοποιημένες αρχές/φορείς, όπως αναφέρεται από το ΑΣΕΠ).

10 μόρια καλή γνώση επιπέδου Β2, 15 μόρια πολύ καλή γνώση επιπέδου Γ1, 20 μόρια άριστη γνώση επιπέδου Γ2.

Υπόψη ότι: α) Η άριστη γνώση της ξένης γλώσσας αποδεικνύεται και με τους εξής τρόπους: (i) Με Πτυχίο, προπτυχιακό ή μεταπτυχιακό δίπλωμα ή διδακτορικό δίπλωμα οποιουδήποτε αναγνωρισμένου ιδρύματος τριτοβάθμιας εκπαίδευσης της αλλοδαπής, (ii) Με Κρατικό Πιστοποιητικό Γλωσσομάθειας επιπέδου Γ2 , (iii) Με Απολυτήριο τίτλο ισότιμο των ελληνικών σχολείων Δευτεροβάθμιας Εκπαίδευσης, εφόσον έχει αποκτηθεί μετά από κανονική φοίτηση τουλάχιστον έξι ετών στην αλλοδαπή. βi) Η πολύ καλή γνώση ή η καλή γνώση ή η μέτρια γνώση της ξένης γλώσσας αποδεικνύεται και με κρατικό πιστοποιητικό γλωσσομάθειας επιπέδου Γ1, Β2 και Β1 αντίστοιχα. βii) Η καλή γνώση της ξένης γλώσσας αποδεικνύεται και με απολυτήριο ή πτυχίο σχολείου της αλλοδαπής δευτεροβάθμιας ή μετα δευτεροβάθμιας εκπαίδευσης τριετούς τουλάχιστον φοίτησης.

Οι υπό στοιχείο α (iii) και β (ii) τίτλοι σπουδών της αλλοδαπής πρέπει να συνοδεύονται επιπλέον και από βεβαίωση για το επίπεδο της εκπαιδευτικής βαθμίδας στην οποία ανήκουν, η οποία χορηγείται από τον Ο.Ε.Ε.Κ. ή Ε.Ο.Π.Π ή Ε.Ο.Π.Π.Ε.Π ή από την αρμόδια Διεύθυνση του Υπουργείου Εθνικής Παιδείας και Θρησκευμάτων. Διευκρινίζεται ότι η εν λόγω βεβαίωση χορηγείται από τον Ο.Ε.Ε.Κ ή Ε.Ο.Π.Π ή Ε.Ο.Π.Π.Ε.Π μόνο μετά την έκδοση της αντίστοιχης ατομικής διοικητικής πράξης ισοτιμίας.

**Σημείωση:** Είναι αυτονόητο ότι τίτλοι σπουδών γνώσης ξένης γλώσσας υπερκείμενου επιπέδου αποδεικνύουν και τη γνώση κατώτερου (ζητούμενου) επιπέδου της ξένης γλώσσας.

3. **Συνάφεια** του αντικειμένου της επιμόρφωσης/διδασκαλίας με τη θέση εργασίας και τα καθήκοντα του συμμετέχοντα, η οποία θα πιστοποιείται με επισύναψη του αναλυτικού προγράμματος της δραστηριότητας ή σε περίπτωση που δεν υπάρχει, ΥΔ του ενδιαφερόμενου όπου θα τεκμηριώνει αναλυτικά τη συνάφεια της δραστηριότητας με το αντικείμενο/ θέση δραστηριότητας στο ΕΛΜΕΠΑ και θα τεκμηριώνονται και οι λόγοι όπου η μετακίνηση κρίνεται επωφελής για το τμήμα προέλευσης και τον ίδιο τον υποψήφιο. Έως 30 μόρια

4. **Αναλυτικό και επαρκώς τεκμηριωμένο πρόγραμμα δραστηριοτήτων** στο Ίδρυμα Υποδοχής έως 20 μόρια

5. **ΑμεΑ** βάσει του Ν. 4186 (ΦΕΚ 193/17-9-2013).: πιστοποιείται με υποβολή σχετικής βεβαίωσης έως

10 μόρια

**ΜΟΡΙΟΔΟΤΗΣΗ ΜΕ ΣΚΟΠΟ ΤΗ ΔΙΔΑΣΚΑΛΙΑ**

|  |  |  |
| --- | --- | --- |
|  | **ΚΡΙΤΗΡΙΟ** | **ΜΟΡΙΑ** |
| 1 | Προηγούμενη συμμετοχή σε κινητικότητα προσωπικού (έως 20 μόρια, απόσταση από το έτος τελευταίας συμμετοχής στο πρόγραμμα x 2 μόρια ανά έτος, όριο η δεκαετία.20 μόρια σε όποιον δεν συμμετείχε στο πρόγραμμα την τελευταία δεκαετία). |  ΕΩΣ 20 |
| 2 | Γλωσσομάθεια | Άριστα Γ2 | 20 |
| Πολύ Καλά Γ1 | 15 |
| Καλά Β2 | 10 |
| 3 | Συνάφεια | Επαρκώς τεκμηριωμένη | έως 30 |
| 4 | Πρόγραμμα δραστηριοτήτων στο φορέα υποδοχής | Αναλυτικό και επαρκώς τεκμηριωμένο | έως 20 |
| 5 | ΑμεΑ  | 10 |
| 6 | Erasmus+ Coordinator του Τμήματός του/της (νυν ή πρώην) | 10 |
| 7 | Διδασκαλία μαθήματος στην Αγγλική προς τους φοιτητές Erasmus+ | 10 |
| 8 | Ανήκει στη βαθμίδα του Λέκτορα ή Επίκουρου Καθηγητή | 5 |

**ΜΟΡΙΟΔΟΤΗΣΗ ΜΕ ΣΚΟΠΟ ΤΗΝ ΕΠΙΜΟΡΦΩΣΗ**

|  |  |  |
| --- | --- | --- |
|  | **ΚΡΙΤΗΡΙΟ** | **ΜΟΡΙΑ** |
| 1 | Προηγούμενη συμμετοχή σε κινητικότητα προσωπικού (έως 20 μόρια, απόσταση από το έτος τελευταίας συμμετοχής στο πρόγραμμα x 2 μόρια ανά έτος, όριο η δεκαετία.20 μόρια σε όποιον δεν συμμετείχε στο πρόγραμμα την τελευταία δεκαετία). |  ΕΩΣ 20 |
| 2 | Γλωσσομάθεια | Άριστα Γ2 | 20 |
| Πολύ Καλά Γ1 | 15 |
| Καλά Β2 | 10 |
| 3 | Συνάφεια | Επαρκώς τεκμηριωμένη | έως 30 |
| 4 | Πρόγραμμα δραστηριοτήτων στο φορέα υποδοχής | Αναλυτικό και επαρκώς τεκμηριωμένο | έως 20 |
| 5 | ΑμεΑ  | 10 |

**ΣΗΜΕΙΩΣΗ**

Ο Ακαδημαϊκός υπεύθυνος και το προσωπικό του Γραφείου Διεθνών Σχέσεων:

* Συμμετέχουν στο πρόγραμμα κατά προτεραιότητα λόγω της φύσης εργασίας τους
* Δεν κατατάσσονται σε πίνακα επιλογής
* Δύνανται να μετακινηθούν κάθε ακαδημαϊκό έτος, ανεξάρτητα από τη συμμετοχή στο Πρόγραμμα κατά τα προηγούμενα έτη
* Έχουν τη δυνατότητα περισσότερων, της μίας, μετακινήσεων ανά έτος **εφόσον επαρκεί η διαθέσιμη χρηματοδότηση του Προγράμματος**
* Σε περίπτωση μειωμένων θέσεων, προτεραιότητα δίνεται στο διδακτικό προσωπικό για συνέχιση ή εκπόνηση ερευνητικών/ακαδημαϊκών προγραμμάτων.

 **ΥΠΟΒΟΛΗ ΑΙΤΗΣΗΣ**

Τα μέλη της κοινότητας του ΕΛΜΕΠΑ που ενδιαφέρονται να συμμετάσχουν στο πρόγραμμα, παρακαλούνται μέχρι **03-09-2025** να υποβάλουν την αίτησή τους στην πλατφόρμα

 <https://forms.office.com/e/hRTjRYqNdi> **μέσω του Ιδρυματικού λογαριασμού**.

Οι υποψήφιοι καλούνται να επισυνάψουν τα παρακάτω **δικαιολογητικά** μαζί με την αίτηση**:**

α. αντίγραφο διπλώματος γνώσης ξένης γλώσσας

β. αναλυτικό πρόγραμμα συμμετοχής ή ΥΔ όπου θα τεκμηριώνονται οι λόγοι για τους οποίους η μετακίνηση κρίνεται επωφελής για το Τμήμα/Μονάδα προέλευσης και για τον υποψήφιο.

**ΑΞΙΟΛΟΓΗΣΗ ΠΡΟΚΑΤΑΡΚΤΙΚΩΝ ΑΙΤΗΣΕΩΝ**

Οι αιτήσεις ελέγχονται ως προς την επιλεξιμότητα τους και κατατάσσονται με βάση τα κριτήρια κατάταξης σε συνεδρίαση της Επιτροπής Erasmus του ΓΔΣ.

Η απόφαση της Επιτροπής επικυρώνεται από τον Ακαδημαϊκό Υπεύθυνο ή/και τον Αντιπρύτανη Διεθνών Σχέσεων και Εξωστρέφειας του Ιδρύματος και τα αποτελέσματα ανακοινώνονται στην ιστοσελίδα του Γραφείου.

**Ο Συμμετέχων θα πρέπει να φροντίσει να λάβει άδεια απουσίας από την υπηρεσία του για συμμετοχή στο πρόγραμμα Erasmus+ και να καταθέσει στο Γραφείο τα σχετικά δικαιολογητικά.**

**ΔΙΑΡΚΕΙΑ ΚΙΝΗΤΙΚΟΤΗΤΑΣ:** απαραιτήτως 5 ημέρες εργασίας (από Δευτέρα έως και Παρασκευή) + 2 ημέρες ταξιδίου (τουλάχιστον 1 ημέρα πριν και 1 ημέρα μετά την εργασία 5 ημερών).

**Ως ημερομηνία έναρξης της περιόδου κινητικότητας ορίζεται η πρώτη ημέρα κατά την οποία ο Συμμετέχων θα πρέπει να είναι στο Ίδρυμα Υποδοχής, ενώ ως ημερομηνία λήξης ορίζεται η τελευταία ημέρα κατά την οποία ο Συμμετέχων πρέπει να είναι παρών στο Ίδρυμα Υποδοχής.**

**ΧΡΗΜΑΤΟΔΟΤΗΣΗ**

Το ποσό επιχορήγησης που λαμβάνει το προσωπικό στο πλαίσιο της κινητικότητας θεωρείται ως συμβολή στις δαπάνες διαβίωσης και μετακίνησης, οι οποίες προκύπτουν κατά τη διάρκεια της κινητικότητάς του στο εξωτερικό και δεν αποσκοπεί στην κάλυψη του συνόλου των δαπανών.

Τα μέλη του προσωπικού λαμβάνουν επιχορήγηση για τη μετακίνησή τους:

α) για τις **ατομικές δαπάνες διαβίωσης**:

|  |
| --- |
| **190€ ημερησίως** **x 7 ημέρες**  |
| **Δηλ.** 5 ημέρες εργασίας + 2 ημέρες ταξιδίου |

και

β) για τις **δαπάνες μετακίνησης** ανάλογα με τη χιλιομετρική απόσταση.

Το ποσό των δαπανών μετακίνησης του προσωπικού υπολογίζεται βάσει αποστάσεως ανάμεσα στον τόπο προέλευσης του μετακινούμενου προσωπικού και στο τόπο διεξαγωγής της δραστηριότητας.

Ο υπολογισμός των χιλιομετρικών αποστάσεων πραγματοποιείται χρησιμοποιώντας εργαλείο υπολογισμού χιλιομετρικής απόστασης της Ευρωπαϊκής Επιτροπής με αφετηρία την έδρα του Ιδρύματος Προέλευσης και Προορισμό την έδρα του Ιδρύματος Υποδοχής <http://ec.europa.eu/programmes/erasmus-plus/tools/distance_en.htm>. [1835€]

**ΣΗΜΕΙΩΣΗ:**

Δεν επιτρέπεται η χρήση αυτής της δράσης για συμμετοχή σε συνέδρια, έρευνα ή διδασκαλία.

**ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ**

Τα αποτελέσματα θα αναρτηθούν στην ιστοσελίδα του ΓΔΔΣ (με αναφορά στον κωδικό αίτησης κι όχι στο ονοματεπώνυμο των αιτούντων).

Σε περίπτωση διαφωνίας με τα αποτελέσματα, δίνεται δικαίωμα **ένστασης** 2 εργάσιμων ημερών (από την ημερομηνία ανακοίνωσης των αποτελεσμάτων).

Παρακαλούνται οι υποψήφιοι να προσκομίσουν τα δικαιολογητικά τους στο Γραφείο Διεθνών Σχέσεων ΕΛΜΕΠΑ.